text: Повече от 100 световни бранда и над 20 автомобилни новости на TRUCK EXPO 2018 – ATT-BG.net
  Повече от 100 световни бранда и над 20 автомобилни новости на TRUCK EXPO 2018
  Коментарите са изключени за Повече от 100 световни бранда и над 20 автомобилни новости на TRUCK EXPO 2018
  Изложението продължава и утре, когато е обявен Ден на отворени врати за всички посетители – професионалисти, любители на тежките машини и техните семейства. От 10:00 до 16:00 ч. са предвидени много атракции, забавления и изненади за малки и големи – тест драйв за професионалисти, кетъринг зона, детски кът. Предстои един чудесен съботен ден за малки и големи, на едва 20 км от София. А можете да спечелите и страхотни награди от томболата на TRUCK EXPO 2018, която ще бъде изтеглена точно в 14.30 ч. Не пропускайте!
  TRUCK EXPO 2018 представя 54 изложители и над 100 световни бранда в сферата на тежкотоварната автомобилна индустрия. DAF, FORD TRUCKS, ISUZU, MAN, MERCEDES-BENZ, OTOKAR, RENAULT TRUCKS, SCANIA, VOLVO TRUCKS застават пред очите на българската публика и бизнес с най-новите си модели, технологии и оборудване. Редом до тях са лекотоварните модели на FORD, ISUZU, MITSUBISHI, PEUGEOT, PIAGGIO, VOLKSWAGEN, както и производителите на ремаркета и полуремаркета, хидравлични системи, оборудване и екипировка. В най-голямото събитие за индустриални превози у нас участват още фирми за сервизно оборудване, резервни части, гуми, масла, аксесоари и консумативи, финансови и застрахователни продукти, вериги бензиностанции и други. Всичко, от което секторът има нужда, е събрано на едно място. TRUCK EXPO 2018 се организира от Асоциацията на автомобилните производители и техните оторизирани представители в България (ААП).